ประกาศ ก.บ.ศป.เรื่อง การแบ่งส่วนราชการและอํานาจหน้าที่ของส่วนราชการภายในของสํานักงานศาลปกครองพ.ศ. ๒๕๖๕ โดยที่เป็นการสมควรปรับปรุงการแบ่งส่วนราชการและอํานาจหน้าที่ของส่วนราชการภายในของสํานักงานศาลปกครองให้มีความเหมาะสมสอดคล้องกับสภาวการณ์ปัจจุบันยิ่งขึ้นอาศัยอํานาจตามความในมาตรา ๔๑/๘ (๒) ประกอบมาตรา ๘๔ (๗) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง (ฉบับที่ ๙) พ.ศ. ๒๕๖๐ ประกอบมติ ก.บ.ศป. ครั้งที่ ๕๓-๒/๒๕๖๕เมื่อวันที่ ๒๓ กุมภาพันธ์ ๒๕๖๕ โดยข้อเสนอแนะของคณะกรรมการข้าราชการฝ่ายศาลปกครอง (ก.ขป.) จึงออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศ ก.บ.ศป. เรื่อง การแบ่งส่วนราชการและอํานาจหน้าที่ของส่วนราชการภายในของสํานักงานศาลปกครอง พ.ศ. ๒๕๖๕"ข้อ ๒ ประกาศนี้ให้ใช้บังคับตั้งแต่วันที่ ๑ พฤษภาคม พ.ศ. ๒๕๖๕ เป็นต้นไปข้อ ๓ บรรดาประกาศ หรือคําสั่งอื่นใดในส่วนที่กําหนดไว้แล้วในประกาศนี้ หรือซึ่งขัดหรือแย้งกับประกาศนี้ ให้ใช้ประกาศนี้แทนข้อ ๔ ให้แบ่งส่วนราชการในสํานักงานศาลปกครอง ดังต่อไปนี้(๑) สํานักประธานศาลปกครองสูงสุด(๒) สํานักงานศาลปกครองสูงสุด(๓) สํานักอธิบดีศาลปกครองกลาง(๔) สํานักงานศาลปกครองกลาง(๕) สํานักงานศาลปกครองในภูมิภาค(๖) สํานักบังคับคดีปกครอง(๗) สํานักวิจัยและวิชาการ(๘) สํานักส่งเสริมงานคดีปกครอง(๙) สํานักหอสมุดกฎหมายมหาชน(๑๐) สํานักประชาสัมพันธ์(๑๑) สํานักการต่างประเทศ(๑๒) สํานักบริหารยุทธศาสตร์(๑๓) สํานักบริหารงานบุคคลตุลาการศาลปกครอง(๑๔) สํานักบริหารงานบุคคลสํานักงานศาลปกครอง(๑๕) สํานักวิทยาการสารสนเทศ(๑๖) สํานักบริหารการเงินและต้นทุน(๑๗) สํานักบริหารทรัพย์สิน(๑๘) สํานักบริหารกลาง(๑๙) สํานักกฎหมาย(๒๐) วิทยาลัยตุลาการและข้าราชการฝ่ายศาลปกครอง(๒๑) วิทยาลัยการยุติธรรมทางปกครองการแบ่งส่วนราชการภายในสํานักงานศาล สํานัก และวิทยาลัยต่าง ๆ ให้เป็นไปตามที่ เลขาธิการสํานักงานศาลปกครองกําหนด เมื่อได้ปรึกษาหารือกับประธานศาลปกครองสูงสุดแล้วข้อ ๕ ในสํานักงานศาลปกครอง ให้มีหน่วยงานขึ้นตรงต่อเลขาธิการสํานักงานศาลปกครอง ดังต่อไปนี้(๑) กลุ่มตรวจสอบภายใน มีนักวิชาการตรวจสอบภายในเชี่ยวชาญ เป็นผู้บังคับบัญชาและรับผิดชอบการปฏิบัติราชการของหน่วยงาน ในการปฏิบัติงานตรวจสอบภายในให้ขึ้นตรงต่อคณะกรรมการตรวจสอบของสํานักงานศาลปกครอง ส่วนการบริหารงานทั่วไปให้ขึ้นตรงต่อเลขาธิการสํานักงานศาลปกครอง โดยมีอํานาจหน้าที่ ดังต่อไปนี้(ก) กําหนดเป้าหมาย ทิศทาง ภารกิจงานตรวจสอบภายใน เพื่อสนับสนุนการบริหารงานและการดําเนินงานด้านต่าง ๆ ของสํานักงานศาลปกครองให้สอดคล้องกับแผนแม่บทศาลปกครองและคณะกรรมการตรวจสอบ โดยคํานึงถึงการกํากับดูแลที่ดี ความมีประสิทธิภาพของกิจกรรม การบริหารความเสี่ยง และความเพียงพอของการควบคุมภายในของสํานักงานศาลปกครอง(ข) ดําเนินการเกี่ยวกับการตรวจสอบ วิเคราะห์ รวมทั้งการประเมินความเพียงพอและประสิทธิผลของระบบการควบคุมภายใน และการบริหารความเสี่ยงของสํานักงานศาลปกครอง(ค) ดําเนินการตรวจสอบความถูกต้องในการปฏิบัติตามกฎ ระเบียบ ความคุ้มค่าในการใช้งบประมาณ ความถูกต้องเชื่อถือได้ของรายงานการเงิน และผลสัมฤทธิ์ในการดําเนินงานตามเป้าหมาย พร้อมทั้งเสนอแนะวิธีการในการปรับปรุง แก้ไข การปฏิบัติงานให้เป็นไปตามกฎ ระเบียบ(ง) ให้คําปรึกษาแนะนําในการพัฒนาระบบงานและระบบบริหารความเสี่ยงของสํานักงานศาลปกครอง และสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒) กลุ่มช่วยอํานวยการเลขาธิการ มีเจ้าหน้าที่ศาลปกครองเชี่ยวชาญ เป็นผู้บังคับบัญชาและรับผิดชอบการปฏิบัติราชการของหน่วยงาน รับผิดชอบงานขึ้นตรงต่อเลขาธิการสํานักงานศาลปกครอง โดยมีอํานาจหน้าที่ ดังต่อไปนี้(ก) งานตรวจสอบ กลั่นกรอง เสนอความเห็นและให้คําปรึกษา เพื่อประกอบการพิจารณาในภารกิจสําคัญ เร่งด่วนของผู้บริหารสํานักงานศาลปกครอง รวมทั้งจัดทํารูปแบบการปฏิบัติงานให้เป็นมาตรฐานเดียวกัน(ข) งานศึกษาค้นคว้า รวบรวม จัดทําข้อมูล ข้อเสนอแนะทางวิชาการและข้อมูลด้านกฎหมายอื่น ๆ เพื่อสนับสนุนการปฏิบัติงานของผู้บริหารสํานักงานศาลปกครอง(ค) งานประชุมข้อหารือราชการของผู้บริหารสํานักงานศาลปกครอง รวมทั้งติดตามและประสานงาน ดําเนินการให้เป็นไปตามข้อสั่งการและปฏิบัติงานอื่น ตามที่ได้รับมอบหมายจากผู้บริหารสํานักงานศาลปกครองข้อ ๖ ส่วนราชการตามข้อ ๔ มีอํานาจหน้าที่ ดังต่อไปนี้(๑) สํานักประธานศาลปกครองสูงสุด มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงานโดยสํานักประธานศาลปกครองสูงสุดมีอํานาจหน้าที่ ดังต่อไปนี้(ก) ศึกษา วิเคราะห์ รวบรวม กลั่นกรองข้อมูลวิชาการ ข้อกฎหมายและระเบียบที่เกี่ยวข้องเพื่อประกอบการพิจารณาสั่งการ สนับสนุนข้อมูลเพื่อกําหนดนโยบายการบริหารงานของประธานศาลปกครองสูงสุด และการสนับสนุนการปฏิบัติหน้าที่ของผู้บริหารศาลปกครองสูงสุดและตุลาการในศาลปกครองสูงสุด(ข) ศึกษา วิเคราะห์ และเสนอแนะแนวทางการพัฒนาระบบบริหารจัดการคดีของศาลปกครองสูงสุด แนวทางการปฏิบัติงาน การจัดทําแผนบริหารจัดการคดีของตุลาการในศาลปกครองสูงสุด การติดตามและรายงานความเคลื่อนไหวของคดีในศาลปกครองสูงสุด(ค) ดําเนินการสนับสนุนตุลาการในศาลปกครองสูงสุดในการพิจารณาและพิพากษาคดี(ง) เสนอความเห็นเบื้องต้นเกี่ยวกับการฟ้องคดีปกครอง และการจ่ายสํานวนคดีแก่องค์คณะในศาลปกครองสูงสุด(จ) ศึกษา ค้นคว้าเปรียบเทียบคําพิพากษา และเสนอความเห็นเพื่อประกอบการพิจารณาร่างคําพิพากษาและร่างคําสั่งของศาลปกครองสูงสุด(ฉ) ประสานการนํานโยบายไปสู่การปฏิบัติ ติดตามและรายงานผลการดําเนินงานตามนโยบาย และดําเนินงานเลขานุการของผู้บริหารศาลปกครองสูงสุดและตุลาการในศาลปกครองสูงสุด(ช) ดําเนินการเกี่ยวกับงานประชุมของศาลปกครองสูงสุด(๒) สํานักงานศาลปกครองสูงสุด มีผู้อํานวยการสํานักงานศาลเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักงานศาลปกครองสูงสุดมีอํานาจหน้าที่ ดังต่อไปนี้(ก) ดําเนินการสนับสนุนตุลาการในศาลปกครองสูงสุดในการพิจารณาและพิพากษาคดี(ข) ดําเนินการเกี่ยวกับงานรับฟ้อง งานสารบบคดี งานจัดทําหมาย คําสั่ง และประกาศต่าง ๆ ของศาล รวมทั้งงานธุรการอื่นของศาลปกครองสูงสุด(ค) ดําเนินการเกี่ยวกับการประสานการบังคับคดี(ง) ประสานเชื่อมโยงข้อมูลการบริหารจัดการคดี เพื่อสนับสนุนการปฏิบัติงานของตุลาการในศาลปกครองสูงสุด(จ) ให้คําปรึกษาแนะนํา และตอบข้อหารือเกี่ยวกับการฟ้องคดีปกครอง(๓) สํานักอธิบดีศาลปกครองกลาง มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักอธิบดีศาลปกครองกลางมีอํานาจหน้าที่ ดังต่อไปนี้(ก) ศึกษา วิเคราะห์ รวบรวม กลั่นกรองข้อมูลวิชาการ ข้อกฎหมายและระเบียบที่เกี่ยวข้องเพื่อประกอบการพิจารณาสั่งการ สนับสนุนข้อมูลเพื่อกําหนดนโยบายการบริหารงานของอธิบดีศาลปกครองกลาง และสนับสนุนการปฏิบัติหน้าที่ของผู้บริหารศาลปกครองกลางและตุลาการในศาลปกครองกลาง(ข) ศึกษา วิเคราะห์ และเสนอแนะแนวทางการพัฒนาระบบบริหารจัดการคดีของศาลปกครองกลาง แนวทางการปฏิบัติงาน การจัดทําแผนบริหารจัดการคดีของตุลาการในศาลปกครองกลาง การติดตามและรายงานความเคลื่อนไหวของคดีในศาลปกครองกลาง(ค) เสนอความเห็นเบื้องต้นเกี่ยวกับการฟ้องคดีปกครอง และการจ่ายสํานวนคดีแก่องค์คณะในศาลปกครองกลาง(ง) ศึกษา ค้นคว้าเปรียบเทียบคําพิพากษา และเสนอความเห็นเพื่อประกอบการพิจารณาร่างคําพิพากษาและร่างคําสั่งของศาลปกครองกลาง(จ) ประสานการนํานโยบายไปสู่การปฏิบัติ ติดตามและรายงานผลการดําเนินงานตามนโยบาย ดําเนินงานเลขานุการของผู้บริหารศาลปกครองกลาง หัวหน้าแผนกในศาลปกครองกลางและช่วยอํานวยการและประสานราชการให้กับตุลาการในศาลปกครองกลาง(๔) สํานักงานศาลปกครองกลาง มีผู้อํานวยการสํานักงานศาลเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักงานศาลปกครองกลางมีอํานาจหน้าที่ ดังต่อไปนี้(ก) ดําเนินการสนับสนุนตุลาการในศาลปกครองกลางในการพิจารณาและพิพากษาคดี(ข) ดําเนินการเกี่ยวกับงานรับฟ้อง งานสารบบคดี งานจัดทําหมาย คําสั่งและประกาศต่าง ๆ ของศาล รวมทั้งงานธุรการอื่นของศาลปกครองกลาง(ค) ดําเนินการเกี่ยวกับการประสานการบังคับคดี(ง) ประสานเชื่อมโยงข้อมูลการบริหารจัดการคดี และข้อมูลทางวิชาการเพื่อสนับสนุนการปฏิบัติงานของตุลาการในศาลปกครองกลาง(จ) ให้คําปรึกษาแนะนํา และตอบข้อหารือเกี่ยวกับการฟ้องคดีปกครอง รวมทั้งเผยแพร่คําพิพากษาหรือคําสั่งและเอกสารทางวิชาการของศาลปกครองกลาง(๕) สํานักงานศาลปกครองในภูมิภาค มีผู้อํานวยการสํานักงานศาลเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักงานศาลปกครองในภูมิภาคมีอํานาจหน้าที่ดังต่อไปนี้(ก) ดําเนินการสนับสนุนตุลาการในศาลปกครองในภูมิภาคในการพิจารณาและพิพากษาคดี(ข) ดําเนินการเกี่ยวกับงานรับฟ้อง งานสารบบคดี งานจัดทําหมาย คําสั่งและประกาศต่าง ๆ ของศาล รวมทั้งงานธุรการอื่นของศาลปกครองในภูมิภาค(ค) ดําเนินการเกี่ยวกับการศึกษา วิเคราะห์ รวบรวม และกลั่นกรองข้อมูลวิชาการข้อกฎหมาย และระเบียบที่เกี่ยวข้อง เพื่อประกอบการพิจารณาสั่งการของอธิบดีศาลปกครองในภูมิภาคการกําหนดนโยบายการบริหารงานศาล การประสานการนํานโยบายไปสู่การปฏิบัติ การสนับสนุนการปฏิบัติหน้าที่ของอธิบดีศาลปกครองในภูมิภาค และงานเลขานุการของผู้บริหารศาลปกครองในภูมิภาค(ง) ศึกษา ค้นคว้าเปรียบเทียบคําพิพากษา และเสนอความเห็นเพื่อประกอบการพิจารณาร่างคําพิพากษาและร่างคําสั่งของศาลปกครองในภูมิภาค ติดตามความเคลื่อนไหวของคดีและบริหารจัดการคดี สนับสนุนข้อมูลทางวิชาการเพื่อสนับสนุนการปฏิบัติงานของตุลาการในศาลปกครองในภูมิภาค จัดทําข้อมูลและเอกสารทางวิชาการ การให้คําปรึกษาแนะนํา และตอบข้อหารือเกี่ยวกับการฟ้องคดีปกครอง เผยแพร่คําพิพากษาหรือคําสั่ง และเอกสารทางวิชาการของศาลปกครองในภูมิภาค(จ) ดําเนินการเกี่ยวกับการบังคับคดีปกครองตามคําสั่ง คําบังคับและหมายบังคับคดีของศาลปกครองในภูมิภาค(๖) สํานักบังคับคดีปกครอง มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักบังคับคดีปกครองมีอํานาจหน้าที่ ดังต่อไปนี้(ก) ดําเนินการบังคับคดีปกครองตามคําสั่ง คําบังคับ หมายบังคับคดีของศาลปกครองสูงสุดและศาลปกครองกลาง(ข) ติดตามความเคลื่อนไหวของสํานวนบังคับคดี รายงานผลการบังคับคดีแก่ผู้บริหารศาลปกครอง และจัดทําข้อมูลวิชาการเกี่ยวกับการบังคับคดีปกครอง(ค) ดําเนินการเกี่ยวกับงานธุรการในส่วนที่เกี่ยวข้องกับการบังคับคดีปกครอง งานเก็บรักษาทรัพย์ ประเมินราคาทรัพย์ และการสนับสนุนเกี่ยวกับการดําเนินการบังคับคดีปกครองที่นําประมวลกฎหมายวิธีพิจารณาความแพ่งมาใช้(ง) ดําเนินการสนับสนุน ประสานงาน และให้คําปรึกษาแนะนําการบังคับคดีกับสํานักงานศาลปกครองในภูมิภาค(๗) สํานักวิจัยและวิชาการ มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักวิจัยและวิชาการมีอํานาจหน้าที่ ดังต่อไปนี้(ก) ศึกษา วิจัย วิเคราะห์ และเปรียบเทียบหลักกฎหมายปกครอง กฎหมายมหาชนแนวคําวินิจฉัย คําพิพากษาหรือคําสั่งศาลปกครองไทยและต่างประเทศ เพื่อสนับสนุนการพิจารณาพิพากษาคดีปกครอง และเพื่อพัฒนาหลักกฎหมายและกระบวนการยุติธรรมทางปกครอง(ข) ติดตามความเคลื่อนไหวคดีปกครองและข้อมูลทางวิชาการระหว่างประเทศจัดทําคําแปล ปฏิบัติงานล่าม สรุปย่อข้อมูลที่เกี่ยวข้องกับวิชาการทางกฎหมายปกครอง(ค) เผยแพร่ข้อมูลวิชาการทางกฎหมาย แนวคําวินิจฉัย บทความ และความเห็นทางวิชาการที่เกี่ยวกับกระบวนการยุติธรรมทางปกครองในต่างประเทศ(ง) ประสานและสนับสนุนการจัดทําวารสารวิชาการศาลปกครอง(๘) สํานักส่งเสริมงานคดีปกครอง มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักส่งเสริมงานคดีปกครองมีอํานาจหน้าที่ ดังต่อไปนี้(ก) ศึกษา วิเคราะห์ เปรียบเทียบ และให้ข้อเสนอแนะเพื่อสนับสนุนการพัฒนาระบบ หลักเกณฑ์ และมาตรฐานงานคดีปกครอง กระบวนวิธีพิจารณาคดีของศาลปกครอง การบริหารจัดการคดีปกครอง และระบบบริหารงานศาล(ข) วิเคราะห์เหตุแห่งการฟ้องคดีปกครองเพื่อเสนอแนะแนวทางการปรับปรุงวิธีปฏิบัติราชการต่อหน่วยงานของรัฐที่เกี่ยวข้อง(ค) ศึกษา วิเคราะห์ และจัดทําแนวคําวินิจฉัยคดีปกครองของศาลปกครอง และสรุปหลักกฎหมายจากคําวินิจฉัยของศาลปกครองเพื่อสนับสนุนการพิจารณาพิพากษาคดีปกครอง(ง) จัดทําและเผยแพร่เอกสารวิชาการที่เกี่ยวกับกระบวนการยุติธรรมทางปกครองในรูปแบบต่าง ๆ(๙) สํานักหอสมุดกฎหมายมหาชน มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักหอสมุดกฎหมายมหาชนมีอํานาจหน้าที่ ดังต่อไปนี้(ก) ศึกษา วิเคราะห์ พัฒนาระบบและมาตรฐานงานหอสมุดกฎหมายมหาชนงานจดหมายเหตุและพิพิธภัณฑ์ศาลปกครอง งานข้อมูลกฎหมาย จัดทําแผนการพัฒนาหอสมุดกฎหมายมหาชน และนําเทคโนโลยีดิจิทัลมาใช้ในการให้บริการ(ข) จัดหา และให้บริการทรัพยากรสารสนเทศที่สนับสนุนงานของศาลปกครองและสํานักงานศาลปกครองในรูปแบบต่าง ๆ (ค) จัดเก็บและอนุรักษ์เอกสารจดหมายเหตุ(ง) พัฒนาและให้บริการพิพิธภัณฑ์ศาลปกครอง(จ) สนับสนุนและพัฒนาห้องสมุดศาลปกครองในภูมิภาค (๑๐) สํานักประชาสัมพันธ์ มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักประชาสัมพันธ์มีอํานาจหน้าที่ ดังต่อไปนี้(ก) ศึกษา วิจัย ประเมินผล เสนอนโยบายเพื่อพัฒนาระบบการประชาสัมพันธ์และจัดทําแผนการประชาสัมพันธ์ และสื่อสารองค์กรของศาลปกครอง เพื่อเสริมสร้างภาพลักษณ์และความเชื่อมั่นต่อศาลปกครอง(ข) เผยแพร่และประชาสัมพันธ์ข่าวสาร ความรู้ และผลงานของศาลปกครองผ่านสื่อต่าง ๆ รวมทั้งประเมินผลและวิเคราะห์ข่าวสารที่เผยแพร่ทางสื่อต่าง ๆ (ค) บริหารจัดการข้อมูลข่าวสารและดําเนินงานตามกฎหมายว่าด้วยข้อมูลข่าวสารของราชการ และดําเนินการในฐานะฝ่ายเลขานุการคณะกรรมการข้อมูลข่าวสารของสํานักงานศาลปกครอง(ง) ผลิตสื่อประชาสัมพันธ์ในรูปแบบต่าง ๆ เพื่อเผยแพร่ภายในและภายนอกองค์กร และให้บริการสื่อโสตทัศน์ที่เกี่ยวข้องกับการปฏิบัติงานแก่หน่วยงานในสํานักงานศาลปกครอง(จ) สร้างและพัฒนาเครือข่ายด้านการประชาสัมพันธ์ และสื่อสารองค์กรของศาลปกครองแบบบูรณาการกับหน่วยงานภายในและภายนอกองค์กร(ฉ) ดําเนินงานในฐานะศูนย์ข้อมูลสารสนเทศเพื่อการประชาสัมพันธ์และสื่อสารองค์กรของศาลปกครอง(๑๑) สํานักการต่างประเทศ มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักการต่างประเทศมีอํานาจหน้าที่ ดังต่อไปนี้(ก) ดําเนินการเกี่ยวกับการจัดทําแผนด้านการต่างประเทศ และเสริมสร้างความร่วมมือทางการศาลและวิชาการต่างประเทศ(ข) ดําเนินการเกี่ยวกับพิธีการทางการทูตในการเสริมสร้างความสัมพันธ์อันดีระหว่างประเทศ(ค) ดําเนินการเกี่ยวกับทุนเพื่อการศึกษา ฝึกอบรม ปฏิบัติการวิจัย และดูงานของสํานักงานศาลปกครองและแหล่งทุนอื่น(ง) ดําเนินการเกี่ยวกับการจัดทําคําแปลที่ไม่ใช่งานวิชาการด้านกฎหมาย และเผยแพร่(จ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นในการติดต่อและประสานงานกับหน่วยงานต่างประเทศ(๑๒) สํานักบริหารยุทธศาสตร์ มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักบริหารยุทธศาสตร์มีอํานาจหน้าที่ ดังต่อไปนี้(ก) ดําเนินการประสานการดําเนินการเกี่ยวกับแผนระดับชาติและแผนจากหน่วยงานภายนอกที่เกี่ยวข้องกับการดําเนินงานของศาลปกครองและสํานักงานศาลปกครอง(ข) ดําเนินการจัดทําข้อเสนอเชิงนโยบาย แผนแม่บทศาลปกครอง แผนปฏิบัติราชการและแผนการปฏิบัติงานและแผนการใช้จ่ายเงินประจําปี(ค) ดําเนินการจัดทําข้อเสนอการพัฒนาระบบบริหารจัดการองค์กร ระบบการประเมินผลสําเร็จของงาน และการจัดทําข้อตกลงการปฏิบัติงานระดับหน่วยงาน(ง) ดําเนินการจัดทําคําของบประมาณรายจ่ายประจําปี แผนการใช้จ่ายเงินประจําปีและการบริหารงบประมาณของสํานักงานศาลปกครอง(จ) ดําเนินการติดตามและประเมินผลการปฏิบัติงานตามแผน ข้อตกลงการปฏิบัติงานระดับหน่วยงาน นโยบาย/ข้อราชการสําคัญของผู้บริหารระดับสูง และการจัดทํารายงานประจําปี(ฉ) ดําเนินการพัฒนาระบบข้อมูลเพื่อสนับสนุนการตัดสินใจของผู้บริหารระดับสูงในการบริหารของศาลปกครองและสํานักงานศาลปกครอง(ช) ดําเนินการเกี่ยวกับการประชุม ก.บ.ศป.(๑๓) สํานักบริหารงานบุคคลตุลาการศาลปกครอง มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักบริหารงานบุคคลตุลาการศาลปกครอง มีอํานาจหน้าที่ ดังต่อไปนี้(ก) ศึกษา วิเคราะห์ พัฒนาระบบ ระเบียบ หลักเกณฑ์ และมาตรฐานการบริหารงานบุคคลข้าราชการตุลาการศาลปกครอง(ข) ดําเนินการเกี่ยวกับการกําหนดมาตรฐานตําแหน่งและอัตรากําลังของข้าราชการตุลาการศาลปกครอง(ค) ดําเนินการเกี่ยวกับการบริหารงานบุคคลและการบริหารผลการปฏิบัติงานของข้าราชการตุลาการศาลปกครอง(ง) พัฒนาและจัดทําระบบสารสนเทศเพื่อการบริหารจัดการงานบุคคลข้าราชการตุลาการศาลปกครอง(จ) ดําเนินการเกี่ยวกับการประชุม ก.ศป.(๑๔) สํานักบริหารงานบุคคลสํานักงานศาลปกครอง มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักบริหารงานบุคคลสํานักงานศาลปกครองมีอํานาจหน้าที่ ดังต่อไปนี้(ก) ศึกษา วิเคราะห์ พัฒนาระบบ ระเบียบ หลักเกณฑ์ และมาตรฐานการบริหารงานบุคคลของสํานักงานศาลปกครอง(ข) ดําเนินการเกี่ยวกับการพัฒนาโครงสร้างองค์กร การกําหนดมาตรฐานตําแหน่งและอัตรากําลังของสํานักงานศาลปกครอง(ค) ดําเนินการเกี่ยวกับการบริหารงานบุคคลและการบริหารผลการปฏิบัติงานของสํานักงานศาลปกครอง(ง) พัฒนาและจัดทําระบบสารสนเทศเพื่อการบริหารจัดการงานบุคคลของสํานักงาน ศาลปกครอง(จ) ดําเนินการเกี่ยวกับการประชุม ก.ขป.(๑๕) สํานักวิทยาการสารสนเทศ มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักวิทยาการสารสนเทศมีอํานาจหน้าที่ ดังต่อไปนี้(ก) ศึกษา วิเคราะห์ เพื่อพัฒนาระบบและจัดทําแผนพัฒนาดิจิทัลของศาลปกครองและสํานักงานศาลปกครอง จัดทําข้อกําหนดคุณลักษณะเฉพาะทางเทคนิคด้านเทคโนโลยีดิจิทัล ระบบคอมพิวเตอร์และอุปกรณ์ระบบเครือข่ายสื่อสารข้อมูล(ข) ศึกษา วิเคราะห์ เพื่อพัฒนาวิธีปฏิบัติ มาตรฐานการบริหารและการให้บริการด้านเทคโนโลยีดิจิทัลของศาลปกครองและสํานักงานศาลปกครอง(ค) ศึกษา วิเคราะห์ ออกแบบ ติดตั้ง ควบคุม บํารุงรักษาอุปกรณ์ระบบเครือข่ายต่าง ๆ เครื่องคอมพิวเตอร์แม่ข่ายโปรแกรมระบบปฏิบัติการ เครื่องไมโครคอมพิวเตอร์และอุปกรณ์ต่อพ่วงรวมทั้งควบคุมการจัดเก็บข้อมูลและแฟ้มข้อมูลต่าง ๆ ของศาลปกครองและสํานักงานศาลปกครอง(ง) สนับสนุนการดําเนินงาน ให้คําปรึกษาแนะนําการพัฒนาและประยุกต์ใช้เทคโนโลยีดิจิทัลกับหน่วยงานในสังกัดสํานักงานศาลปกครอง ถ่ายทอดเทคโนโลยีและพัฒนาบุคลากรให้มีความรู้และทักษะด้านดิจิทัล(๑๖) สํานักบริหารการเงินและต้นทุน มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักบริหารการเงินและต้นทุนมีอํานาจหน้าที่ ดังต่อไปนี้(ก) ดําเนินการศึกษา วิเคราะห์ เสนอแนะ หลักเกณฑ์ แนวทาง และมาตรฐานการปฏิบัติงาน เพื่อพัฒนาการบริหารระบบต้นทุนผลผลิตและต้นทุนกิจกรรม การบัญชี การบริหารเงินค่าตอบแทนและประโยชน์เกื้อกูล การบริหารเงินค่าจัดการองค์กรของสํานักงานศาลปกครอง และการบริหารเงินค่าธรรมเนียมและเงินกลาง(ข) ดําเนินการควบคุมและตรวจสอบการเบิกจ่ายเงินงบประมาณ เงินเดือน เงินค่าตอบแทน สวัสดิการของตุลาการศาลปกครองและบุคลากรของสํานักงานศาลปกครอง(ค) ดําเนินการจัดทํา วิเคราะห์ รายงานทางการเงินและบัญชีประเภทต่าง ๆ (ง) ดําเนินการเกี่ยวกับงานการเงินในคดีปกครองของศาลปกครองสูงสุด ศาลปกครองกลาง และงานบังคับคดีปกครอง(จ) ดําเนินการในฐานะศูนย์ข้อมูลด้านการเงินและต้นทุนผลผลิตและต้นทุนกิจกรรม รวมทั้งให้คําปรึกษาแนะนํา แก้ไขปัญหา ตอบข้อหารือข้อปฏิบัติทางการเงินและบัญชี(๑๗) สํานักบริหารทรัพย์สิน มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักบริหารทรัพย์สินมีอํานาจหน้าที่ ดังต่อไปนี้(ก) ดําเนินการจัดซื้อจัดจ้าง การบริหารพัสดุ การบริหารสัญญา และตรวจสอบการปฏิบัติตามสัญญา(ข) ควบคุม ดูแลรักษา ซ่อมบํารุงวัสดุ ครุภัณฑ์และยานพาหนะ พัฒนาระบบการเบิกจ่าย ยืม - คืน วัสดุ ครุภัณฑ์และการจําหน่ายจ่ายโอนทรัพย์สิน(ค) วางระบบและดําเนินการบริหารงานอาคารสถานที่ รวมทั้งสนับสนุน ให้คําปรึกษาแนะนําการบริหารงานอาคารสถานที่แก่สํานักงานศาลปกครองในภูมิภาค(ง) ดําเนินการสํารวจ จัดหาสถานที่ก่อสร้างอาคารที่ทําการถาวร บ้านพัก และการจัดหาอาคารที่ทําการชั่วคราวศาลปกครองทั้งในส่วนกลางและในภูมิภาค(๑๘) สํานักบริหารกลาง มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักบริหารกลางมีอํานาจหน้าที่ ดังต่อไปนี้(ก) ดําเนินการเกี่ยวกับงานสารบรรณของศาลปกครองและสํานักงานศาลปกครอง(ข) ดําเนินการเกี่ยวกับการรับเรื่องราวร้องเรียน ร้องทุกข์ของศาลปกครองและสํานักงานศาลปกครอง(ค) ดําเนินการเกี่ยวกับงานพิธีการและประสานราชการของศาลปกครองและสํานักงานศาลปกครอง(ง) ดําเนินการเกี่ยวกับการประชุมของผู้บริหารศาลปกครองและสํานักงานศาลปกครอง(จ) ดําเนินการเกี่ยวกับงานสวัสดิการของสํานักงานศาลปกครอง(ฉ) ดําเนินการเกี่ยวกับงานราชการทั่วไป ซึ่งมิได้กําหนดให้เป็นอํานาจหน้าที่ของส่วนราชการใดในสํานักงานศาลปกครอง(๑๙) สํานักกฎหมาย มีผู้อํานวยการสํานักเป็นผู้บังคับบัญชาและรับผิดชอบการปฏิบัติราชการของหน่วยงาน โดยสํานักกฎหมายมีอํานาจหน้าที่ ดังต่อไปนี้(ก) ดําเนินการเกี่ยวกับกฎหมาย ระเบียบและข้อบังคับ รวมทั้งให้ความเห็น คําปรึกษาแนะนําแนวทางปฏิบัติเกี่ยวกับการดําเนินการตามกฎหมายที่อยู่ในความรับผิดชอบของศาลปกครองและสํานักงานศาลปกครอง(ข) ดําเนินการเกี่ยวกับงานนิติกรรมสัญญา งานความรับผิดทางละเมิด และงานคดีของศาลปกครองและสํานักงานศาลปกครอง(ค) ดําเนินการเกี่ยวกับการเสริมสร้างวินัยและจริยธรรมของบุคลากรสํานักงานศาลปกครอง(ง) ดําเนินงานในฐานะหน่วยธุรการกลางตามกฎหมายว่าด้วยการวินิจฉัยชี้ขาดอํานาจหน้าที่ระหว่างศาล(๒๐) วิทยาลัยตุลาการและข้าราชการฝ่ายศาลปกครอง มีผู้อํานวยการวิทยาลัยเป็นผู้บังคับบัญชาและรับผิดชอบการปฏิบัติราชการของหน่วยงาน โดยวิทยาลัยตุลาการและข้าราชการฝ่ายศาลปกครองมีอํานาจหน้าที่ ดังต่อไปนี้(ก) พัฒนาระบบ รูปแบบ และวิธีการเสริมสร้างความเชี่ยวชาญให้แก่บุคลากรศาลปกครองและสํานักงานศาลปกครอง(ข) เสนอทิศทาง และแผนการพัฒนาบุคลากรศาลปกครองและสํานักงานศาลปกครอง ตลอดจนติดตามและประเมินผลการดําเนินงานตามแผน(ค) จัดทําหลักสูตรและบริหารโครงการฝึกอบรม สัมมนาบุคลากรศาลปกครองและสํานักงานศาลปกครอง รวมทั้งดําเนินการประเมินผลและจัดทํารายงานผลการฝึกอบรม สัมมนา(ง) พัฒนารูปแบบการใช้เทคโนโลยีเพื่อการเรียนรู้ การผลิตสื่อการเรียนรู้อิเล็กทรอนิกส์ และการให้บริการสื่อโสตทัศน์(๒๑) วิทยาลัยการยุติธรรมทางปกครอง มีผู้อํานวยการวิทยาลัยเป็นผู้บังคับบัญชาและรับผิดชอบการปฏิบัติราชการของหน่วยงาน โดยวิทยาลัยการยุติธรรมทางปกครองมีอํานาจหน้าที่ ดังต่อไปนี้(ก) จัดทําข้อเสนอ นโยบาย และแผนเสริมสร้างความรู้เกี่ยวกับกระบวนการยุติธรรมทางปกครอง และแนวทางการปฏิบัติราชการจากคําวินิจฉัยของศาลปกครองให้แก่เจ้าหน้าที่ของรัฐ รวมทั้งกํากับและติดตามประเมินผลการดําเนินงานตามแผน(ข) พัฒนาระบบ รูปแบบ และวิธีการเสริมสร้างความรู้ความเข้าใจเกี่ยวกับกระบวนการยุติธรรมทางปกครอง และแนวทางการปฏิบัติราชการจากคําวินิจฉัยของศาลปกครองให้แก่เจ้าหน้าที่ของรัฐ(ค) ดําเนินการเกี่ยวกับการพัฒนา และการฝึกอบรมเจ้าหน้าที่ของรัฐและบุคลากรที่เกี่ยวข้องเกี่ยวกับการปฏิบัติราชการจากคําวินิจฉัยของศาลปกครอง(ง) ดําเนินการความร่วมมือทางวิชาการกับหน่วยงานภาครัฐและเอกชน(จ) ส่งเสริม สนับสนุนการพัฒนาและการฝึกอบรม เจ้าหน้าที่ของรัฐและบุคลากรที่เกี่ยวข้อง(ฉ) ติดตามประเมินการพัฒนาเจ้าหน้าที่ของรัฐและบุคลากรที่เกี่ยวข้อง ข้อ ๗ ให้เลขาธิการสํานักงานศาลปกครองเป็นผู้รักษาการตามประกาศนี้ผู้มีอํานาจลงนาม ๑ ประกาศ ณ วันที่ ๔ มีนาคม พ.ศ. ๒๕๖๕ ชาญชัย แสวงศักดิ์ ประธานศาลปกครองสูงสุงประธานกรรมการบริหารศาลปกครอง